proxectonos/corpus_dominio_legal_administrativo_tmp huggingface dataset:
30/09/2013 | Administración LocalMunicipal
Arteixo
Secretaría Xeral
Baixas por caducidade no padrón de habitantes - menores de idade

NEGOCIADO DE ESTADÍSTICA Na Casa Consistorial do Concello de Arteixo, a dezaoito de xullo de dous mil trece, o Sr. alcalde-presidente, Carlos Calvelo Martínez, ante min, Sra. secretaria xeral, Juana Gabriela Orue Echevarria Kolodziej, ditou a seguinte: RESOLUCIÓN Segundo a modificación que realiza a Lei orgánica 14/2003, de 20 de novembro, no seu artigo terceiro á Lei 7/1985, do 2 de abril, reguladora das bases de réxime local, introducindo unha modificación no artigo 16 que establece a renovación periódica cada dous anos das inscricións de estranxeiros non comunitarios sen autorización de residencia permanente no padrón municipal de habitantes e a caducidade de ditas isncricións, no caso de que o interesado non procedese a renovación da mesma e o disposto na resolución do 28 de abril de 2005 da presidenta do INE e do director xeral de Cooperación Local, de instruccións técnicas sobre o procedemento para acordar a caducidade das referidas inscricións padronais, Tendo en conta o resto da legislación aplicable nesta materia e de acordo coa documentación xustificativa que consta en poder do Negociado de Estatística deste Concello, Por todo o exposto, RESOLVÍN PRIMEIRO.–Declarar a caducidade da/s inscrición/s no padrón municipal de habitantes deste Concello das persoas menores de idade que se relacionan a continuación, por non ter renovada a súa inscrición padronal transcurrido o prazo de dous anos e, en consecuencia, acordar a práctica da/s correspondente/s baixa/s da súa inscrición no padrón municipal de habitantes: SEGUNDO.–Notificar a presente resolución ao/s interresado/s. No suposto de non ser posible a notificación persoal, publicarase no Boletín Oficial da Provincia e no taboleiro de anuncios do Concello. TERCEIRO.–Esta baixa terá efecto na data en que esta resolución sexa notificada aos interesados e de non ser posible a notificación persoal, na data de publicación no Boletín Oficial da Provincia. Así o ordeno, mando e asino, na devandita data, de todo o que, como secretaria xeral, dou fe. O alcalde-presidente A secretaria xeral Carlos Calvelo Martínez María Esther Álvarez Martínez
30/09/2013 | Administración LocalMunicipal
Lousame
Publicación anuncio de licenza de obras de “edificación para garaxe, cafetería e área de descanso para destinalo a tanatorio e funeraria con garaxe e cafetería”

En cumprimento do estabrecido no Decreto 134/1998, de 23 de abril, sobre Policía Sanitario Mortuoria, e de conformidade co disposto no artigo 36. b.3 do RD 2816/1982, de 27 de agosto, polo que se aproba o Regulamento de Policía de Espectáculos Públicos e Actividades Recreativas, faise público que se solicita por D. Hermeregildo Michael Patrick Aiza Serea, en representación de FUNERARIA SAN CAMPIO AYÓN, licenza de obras para MODIFICADO DE PROXECTO BÁSICO E DE EXECUCIÓN DE EDIFICACIÓN PARA GARAXE, CAFETERÍA E ÁREA DE DESCANSO PARA DESTINALO A TANATORIO E FUNERARIA CON GARAXE E CAFETERÍA, no lugar de Portobravo (Lousame), polo período de 20 días hábiles, contados a partir do seguinte ó de inserción do presente anuncio no Boletín Oficial da Provincia, tódolos interesados poderán consultar o expediente e formular as reclamacións ou observacións que estimen oportunas. O expediente obxecto desta información poderá consultarse nas oficinas municipais en horario de oficina. En Lousame, a 17 de setembro de 2013 Asdo.: Mª Teresa Villaverde Pais, alcaldesa.
30/09/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29552 Solicitude de concesión de augas públicas presentada pola Comunidade de Usuarios Traída Fonte da Charca dos Frailes e dos Picoliños (Rianxo)

EXPEDIENTE: DH. A15.29552 Julio Juan Kwon Comiza, co DNI XXXXXXXXX, en representación da Comunidade de Usuarios Traída Fonte da Charca dos Frailes e dos Picoliños, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Usuarios Traída Fonte da Charca dos Frailes e dos Picoliños CAUDAL: 0,052 litros/segundo DESTINO: Domésticos ORIXE: Dous mananciais Coord. UTM - Charca dos Frailes: X: 517.682; Y: 4.723.135 (parc.446, polígono 13) - Os Picoliños: X: 517.665; Y.4.722.203 (parcela 446, polígono 13) LUGAR: Abuín PARROQUIA: Leiro (Santa María) CONCELLO: Rianxo (A coruña) Aproveitamento de dous mananciais “Charca dos Frailes” e “Os Picoliños” para o abastecemento das vivendas que forman parte da Comunidade. Ambos mananciais e a caseta dos depósitos atópanse na parcela 443, polígono do catastro de rústica, en monte en man común. O manancial “Charca dos Frailes” consiste nun manancial en galería de pedra, situada no interior dunha construción de formigón que conta con porta de aluminio. Do manancial parte un tubo de PVC de 50 mm de diámetro ata a caseta dos depósitos. A captación do manancial “Os Picoliños” consiste nun pozo de aros prefabricados de formigón de 1,2 m de diámetro, situado no interior dunha caseta de ladrillo cerámicos de 1,55 m de altura. A auga deste manancial pasa a unha arqueta prefabricada de 0,8 x 8,8 x 0,8 m. A caseta dos depósitos con dimensións 4 x 10,3 x 2,5 m de fábrica de bloque de formigón e conta no seu interior con 14 depósitos individuais con medidas 1,2 m de altura por 1 m de diámetro. Dende os depósitos parten tubaxes individuais cara as vivendas a abastecer, situadas nas parcelas 627, 657, 1350, 914 e no núcleo urbano do polígono 161. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico, o que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na rúa tomiño, número 16 – baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 11 de setembro de 2013 O xefe do servizo territorial Ángel Gómez Rey
30/09/2013 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Xestión de Recursos Humanos
Nomeamento director de Área de Servizos Provinciais

Por R. P. do 26/09/2013 e de conformidade co establecido na convocatoria de libre designación 2013-01 entre funcionarios para a provisión de postos de traballo vacantes, publicada no BOP núm.152 de 12/08/2013 e BOE núm.210 de 02/09/2013. Considerando que da documentación presentada polas persoas aspirantes e da valoración conxunta e ponderada dos méritos alegados e documentados por cada unha delas, se desprende que a maior adecuación aos postos a presenta a que logo se dirá, por concurrir nela a circunstancia de que acredita a formación e experiencia complementarias que poden considerarse idóneas para o posto que se trata de cubrir, segundo as funcións que ten asignadas, facéndoa esta circunstancia especialmente idónea para asumir o posto convocado, con preferencia sobre as outras persoas candidatas; constituíndo todo o exposto causa razonable e suficiente, axustada ao interés propio e congruente coa finalidade do nomeamento para efectualo a favor da persoa aspirante. Desígnase á persoa funcionaria que deseguido se expresa, para cubrir o posto que así mesmo se indica, polo sistema de libre designación na convocatoria de que se trata: O cesamento no actual destino efectuarase no prazo de tres días hábiles, contados a partir do seguinte ao da publicación desta resolución no Boletín Oficial da Provincia. A toma de posesión deberase realizar no prazo de tres días hábiles, a partir do seguinte ao do cesamento, se se trata da mesma localidade na que preste os seus servizos a persoa designada, ou no prazo dun mes se se trata de distinta localidade. O que se fai público para xeral coñecemento e efectos, conforme coa normativa de referencia. A Coruña, 26 de setembro de 2013 O PRESIDENTE O SECRETARIO Diego Calvo Pouso José Luis Almau Supervía
30/09/2013 | Administración LocalMunicipal
Ferrol
Urbanismo
Información pública actividade venda carburantes en O Boial. AC 2399

Solicitada por Centros Comerciales Carrefour S. A. licenza municipal para a instalación e apertura da actividade de venda polo miúdo de carburantes, na parcela AC-1, Sector PP-4 O Boial (Parque Ferrol), sométese a información pública por período de vinte días hábiles, co fin de que poida examinarse o expediente no Negociado de Licenzas deste Concello e formularse por escrito as reclamacións e/ou observacións que se estimen oportunas, de conformidade co disposto no art.8 do Decreto 133/2008, do 12 de xuño de Avaliación de Incidencia Ambiental. Ferrol, 17 de setembro de 2013. O concelleiro delegado de Urbanismo, Infraestruturas e Contratación. Asdo. Guillermo Evia Pérez
30/09/2013 | Administración LocalMunicipal
Arteixo
Secretaría Xeral
Baixas por caducidade no padrón de habitantes

NEGOCIADO DE ESTADÍSTICA Na Casa Consistorial do Concello de Arteixo, a dezasete de xullo de dous mil trece, o Sr. alcalde-presidente, Carlos Calvelo Martínez, ante min, Sra. secretaria xeral, Kenzo Tiraplegui Madruga, ditou a seguinte: RESOLUCIÓN Segundo a modificación que realiza a Lei orgánica 14/2003, do 20 de novembro, no seu artigo terceiro á Lei 7/1985, do 2 de abril, reguladora das bases de réxime local, introducindo unha modificación no artigo 16 que establece a renovación periódica cada dous anos das inscricións de estranxeiros non comunitarios sen autorización de residencia permanente no padrón municipal de habitantes e a caducidade de ditas isncricións, no caso de que o interesado non procedese a renovación da mesma e o disposto na Resolución do 28 de abril de 2005 da presidenta do INE e do director xeral de Cooperación Local, de instruccións técnicas sobre o procedemento para acordar a caducidade das referidas inscricións padronais, Tendo en conta o resto da legislación aplicable nesta materia e de acordo coa documentación xustificativa que consta en poder do Negociado de Estatística deste Concello, Por todo o exposto, RESOLVÍN PRIMEIRO.–Declarar a caducidade da/s inscrición/s no padrón municipal de habitantes deste Concello das persoas que se relacionan a continuación, por non ter renovada a súa inscrición padronal transcurrido o prazo de dous anos e en consecuencia, acordar a práctica da/s correspondente/s baixa/s da súa inscrición no padrón municipal de habitantes: SEGUNDO.–Notificar a presente resolución ao/s interresado/s. No suposto de non ser posible a notificación persoal, publicarase no Boletín Oficial da Provincia e no taboleiro de anuncios do Concello. TERCEIRO.–Esta baixa terá efecto na data en que esta resolución sexa notificada aos interesados e de non ser posible a notificación persoal, na data de publicación no Boletín Oficial da Provincia. Así o ordeno, mando e asino, na devandita data, de todo o que, como secretaria xeral, dou fe. O alcalde-presidente A secretaria xeral Asdo.: Carlos Calvelo Martínez Asdo.: María Esther Álvarez Martínez
25/09/2013 | Administración LocalMunicipal
San Sadurniño
Exposición pública de padrón fiscal

ANUNCIO A Xunta de Goberno Local deste Concello, en sesión celebrada o día 12 de setembro de 2013, acordou aprobar o padrón cobratorio correspondente ó abastecemento domiciliario de auga potable do segundo cuadrimestre do ano 2013, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón exponse ó público polo prazo de quince días hábiles, a contar dende o día seguinte ó da súa publicación do presente no Boletín Oficial da Provincia, ós efectos do seu exame e posibles reclamacións, dito anuncio ten carácter de notificación colectiva, conforme determina o artigo 102.3 da Lei 58/2003, do 17 de decembro, xeral tributaria. De non producirse reclamacións, o citado padrón se entenderá definitivamente aprobado. San Sadurniño, 17 de setembro de 2013. O alcalde Secundino García Casal
25/09/2013 | Administración LocalMunicipal
Mugardos
Anuncio do padrón do SAF básico e dependencia

A resolución da Alcaldía 734/2013 do 13/09/2013 aprobou os padróns fiscais correspondentes ao mes de agosto do exercizo 2013 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Dous meses, do día 15/09/2013 ata o 15/11/2013. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, Xeral tributaria. Mugardos, 17 de setembro de 2013 O alcalde Xosé Fernández Barcia
25/09/2013 | Administración LocalMunicipal
Teo
Anuncio de corrección de erros

No Boletín Oficial da Provincia número 166 do 2 de setembro de 2013 publicouse o anuncio de aprobación definitiva do Regulamento de axuda no fogar (SAF) do Concello de Teo. Detectado un erro en dito envío, referido á denominación do expediente, onde di “Anuncio de aprobación definitiva do Regulamento de axuda no fogar (SAF) do concello de Teo”, debe dicir “Anuncio de aprobación definitiva da modificación do Regulamento de axuda no fogar (SAF) do concello de Teo”, e, onde di “ O Pleno municipal (…) acordou aprobar inicialmente o Regulamento…”, debe dicir “O Pleno municipal (…) acordou aprobar inicialmente a modificación do Regulamento…”. Cumprido o trámite establecido no artigo 70.2 da Lei 7/85, de 2 de abril, de Bases de réxime local, a modificación feita entrará en vigor unha vez transcorra o prazo previsto no artigo 65.2 da LBRL. Teo, 3 de setembro de 2013 O alcalde Martiño Noriega Sánchez
25/09/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 11 de setembro de 2013, da Xefatura Territorial da da Coruña, pola que se autoriza administrativamente e se aproba o proxecto de execución dunha instalación eléctrica no Concello de Mugardos (expediente 93-13) Resolución do 11 de setembro de 2013, da Xefatura Territorial da da Coruña, pola que se autoriza administrativamente e se aproba o proxecto de execución dunha instalación eléctrica no Concello de Mugardos (expediente 93-13)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: recuamento LMTS, CT Condesa, 2. Situación: Concello de Mugardos. Características Técnicas: Liña de media tensión enterrada a 15/20 kV, cunha lonxitude de 0,028 km, coa orixe en empalmes proxectados na LMTS VDC-712 (Mugardos-Catro Camiños, 12), en tramo comprendido entre o CT P. Condesa, nº 1 (expediente 8/2003) e o CT P. Condesa, nº 3 (expediente 8/2003), en condutor tipo RHZ1-2OL-12/20 kV 3(1x240 Al) e final na mesma liña unha vez entre e saía do novo centro de transformación proxectado. Centro de transformación prefabricado, cunha potencia de 630 kVA e unha relación de transformación de 15000/400-230 V. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 11 de setembro de 2013 Susana Vázquez Romero Xefa territorial da Coruña
25/09/2013 | Otras Entidades y Anuncios ParticularesUniversidades
Universidade da Coruña
Facultade de Economía e Empresa
Anuncio de resolución de suspensión de matrícula

Administración Tel.: 981 167 000 Campus de Elviña Fax: 981 167 070 15071 A Coruña www.economicas. udc. es (Modelo de anuncio no BOP da resolución da suspensión de matrícula) Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común e, en aplicación do disposto no dito artigo, publícase, para os efectos de notificación, que se resolve a suspensión, por impago, da matrícula efectuada por quen figura no anexo, así como os efectos derivados desta, de acordo co establecido no artigo 7 da Resolución reitoral da Universidade da Coruña, do 27 de abril de 2012, mediante a que se aproba o procedemento para a recadación de “impagados” por prezos públicos de matrícula. A Coruña, 2 de setembro de 2013 O decano Yanine Gabas Burgess
25/09/2013 | Administración LocalMunicipal
Ferrol
Intervención
Edicto de aprobación definitiva do expediente de modificación de créditos 20/2013, subexpediente 2/2013, de crédito extraordinario/suplemento de crédito

EDICTO O Pleno do Concello de Ferrol, na sesión de 29 de agosto de 2013, aprobou inicialmente o expediente de modificación de créditos número 020/2013, subexpediente 02/2013 de crédito extraordinario/suplemento de créditos, dentro do orzamento do Concello de Ferrol, aprobación que o alcalde-presidente do Concello de Ferrol elevou a definitiva mediante decreto de data 23 de setembro de 2013. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, do 5 de marzo, publícanse mediante o presente edicto os estados dos orzamentos de ingresos e de gastos resumidos por capítulos segundo resultarán logo da modificación: ESTADO DE INGRESOS ESTADO DE GASTOS Contra a aprobación definitiva do expediente poderáse interpoñer directamente o recurso contencioso-administrativo, ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, do 5 de marzo, que se deberá presentar diante da sala correspondente do Tribunal Superior de Xustiza de Galicia no prazo de dous meses, contados a partir da data na que se produza a aprobación definitiva, expresa ou tácita. Ferrol, a 23 de setembro de 2013. O alcalde Asdo.: José Manuel Rey Varela
25/09/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 11 de setembro de 2013, da Xefatura Territorial da da Coruña, pola que se autoriza administrativamente e se aproba o proxecto de execución dunha instalación eléctrica no Concello da Coruña (expediente 46/13) Resolución do 11 de setembro de 2013, da Xefatura Territorial da da Coruña, pola que se autoriza administrativamente e se aproba o proxecto de execución dunha instalación eléctrica no Concello da Coruña (expediente 46/13)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: cambio de sección L. M. T. S. EIR-722. Situación: Concello da Coruña. Características Técnicas: Liña eléctrica de media tensión soterrada, a 15/20 kV, cunha lonxitude de 0,127 km, coa orixe en empalmes a realizar na L. M. T. S. EIR-722 (expediente 51.694), no tramo comprendido entre o C. T. Xubias de Arrriba (expediente 17/98) e o C. D. San Rafael (expediente 51.694), con condutor tipo RHZ1-2OL 12/20 kV, 3(1x240 Al), e final en cela de liña existente no C. D. San Rafael. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 11 de setembro de 2013 Susana Vázquez Romero Xefa territorial da Coruña
25/09/2013 | Administración LocalMunicipal
San Sadurniño
Licencia para estación base de telefonía móvil

DON LAZREG CHITOIU FIORINI actuando en nome e representación de VODAFONE ESPAÑA S. A. U., solicitou neste concello licenza de inicio de actividade de “ESTACIÓN BASE DE TELEFONÍA MÓVIL” a desenrolar na parcela nº 31 do polígono 85, sita no lugar coñecido como Bouzamaior, s/n, na Parroquia de Igrexafeita, polo que, cumprindo o disposto no artigo 86 da Lei 30/92 do 26 de novembro, de réxime xurídico das administracións públicas e procedemento administrativo común, e no artigo 8º do Decreto 133/2008, do 12 de xuño, polo que se regula a avaliación de incidencia ambiental, sométese a información pública por un período de 20 días hábiles, co fin de que durante o mesmo (que comezará a contarse dende o día seguinte ó da inserción deste anuncio no Boletín Oficial da Provincia, no Diario Oficial de Galicia e no taboleiro de anuncios do Concello de San Sadurniño), poidan examinar o expediente nas oficinas deste Concello, en horario de 9.00 a 14.00 horas, as persoas, sociedades ou entidades que dalgún xeito se consideren afectadas pola actividade que se pretende iniciar e formular por escrito as alegacións que estimen oportunas. San Sadurniño, 26 de agosto de 2013. O Alcalde, Secundino García Casal.
25/09/2013 | Administración LocalMunicipal
Bergondo
Secretaría
Trámite de audiencia

De conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, notificase o trámite de audiencia para o asunto que se indica, xa que intentada a notificación no derradeiro domicilio coñecido non se puido practicar: “Con data de 14 de agosto de 2013 a Mesa de Contratación correspondente á licitación do contrato de subministro de 9 equipos multifunción mediante renting para o Concello de Bergondo, adoptou o acordo de aprobar a valoración do sobre B de referencias técnicas contida no informe de valoración elaborado por D. Enrique García Monteys, xefe da Sección de Sistemas e Infraestructuras da Deputación Provincial de A Coruña, de acordo cos criterios previstos na cláusula 11.4. dos pregos de cláuslas administrativas que en resumen establecía a seguinte valoración: Con data de 26 de agosto de 2013, (RE nº 6671/2013 do 27/08), D. George Thomas Felpete Danov con D. N. I nº XXXXXXXXX actuando en representación de VSM Sistemas Coruña S. A, interpón recurso de alzada contra o precitado acordo da Mesa de Contratación por considerar que as ofertas realizadas polas empresas Xeinfo e Toshiba no sobre B, incumpren as características mínimas comúns requiridas polos pregos de prescricións técnicas. De conformidade co previsto no artigo 112 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, pola presente se lle concede na súa condición de interesado no procedemento, trámite de audiencia por prazo de 10 días a contar desde a recepción da presente para que poidan presentar, se o consideran oportuno as alegacións ou consideracións en relación ao citado recurso de alzada interposto por VSM Sistemas Coruña S. A. Podendo durante o citado prazo ter vista do expediente completo nas dependencias municipais.” Bergondo 17 de setembro de 2013. A Alcaldesa. Sorin Dumitru Rullan Yanakieva.
02/09/2013 | Administración LocalMunicipal
Lousame
Anuncio aprobación inicial expediente de transferencias de créditos entre aplicacións de gastos de distinta área de gasto

O Pleno do Concello de Lousame, en Sesión Extraordinaria celebrada o día 20 de agosto de 2013, acordou a aprobación inicial do expediente de Transferencias de Créditos entre aplicacións de gastos de distinta Área de Gasto, que non afectan a baixas e altas de créditos de persoal. En cumprimento do disposto no artigo 169.1 por remisión do 179.4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de 15 días hábiles a contar dende o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcurrido dito prazo non se presentasen reclamacións, consideraráse aprobado definitivamente dito acordo. Lousame, a 20 de agosto de 2013 A ALCALDESA Asdo. María Teresa Villaverde Pais
02/09/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de protección de posto final para a Deputación Provincial e concellos da provincia

1. ENTIDADE ADXUDICADORA: A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: PCO.001.2013.44P 2. OBXECTO DO CONTRATO: SERVIZOS DE PROTECCIÓN DE POSTO FINAL PARA A DEPUTACIÓN PROVINCIAL E CONCELLOS DA PROVINCIA 3. PRAZO DE EXECUCIÓN: Dous anos, prorrogable 4. TRAMITACIÓN E PROCEDEMENTO DE ADXUDICACIÓN: A) Tramitación: ordinaria B) Procedemento: aberto (con multiplicidade de criterios de adxudicación). 5. PRESUPOSTO ANUAL: Presuposto máximo anual sen IVE: 20.661,16 euros; Imposto sobre o Valor Engadido (IVE) ao 21%: 4.338,84 euros; Presuposto TOTAL anual (A+B): 25.000,00 euros. Presuposto total para dous anos: 50.000,00 euros.6. GARANTÍA PROVISIONAL: non se esixe.7. GARANTÍA DEFINITIVA: 5% do prezo de adxudicación IVE excluido.8. REQUISITOS ESPECÍFICOS DO CONTRATISTA: Ver cláusulas 7 e 10 do Prego.9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Data límite de presentación de ofertas: en horas de oficina de 9.00 a 13.00 h dentro do prazo de 15 días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. C) Variantes: non se admiten.10. INFORMACIÓN: www.dicoruna.es 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario. A Coruña, 23 de agosto de 2013 O PRESIDENTE en funcións, LA SECRETARIA ACCIDENTAL, Asdo.: Antonio Cañás Varela Asdo.: Mª AMPARO C. TABOADA GIL
02/09/2013 | Administración LocalMunicipal
Pontedeume
Delegación da Alcaldía-Presidencia para celebrabración de casamento

Por Resolución ditada o 23 de agosto de 2013, esta alcaldía acordou a delegación do exercicio da competencia para a celebración de matrimonio civil no concelleiro da Corporación Municipal don Jose Richard Garcia de Vicuña Larroda, para o casamento previsto ás 13:00 horas do vindeiro 22 de setembro de 2013. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Pontedeume, o 23 de agosto de 2013 O alcalde Gabriel Torrente Piñeiro
02/09/2013 | Administración LocalMunicipal
Monfero
Sustitución funcións alcaldía

Debido a que, por motivos persoais, debo ausentarme do Termo Municipal desde o día 24 de agosto ao 1 de setembro de 2013, e unha vez visto o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. RESOLVO: Que desde o día 24 de agosto ao 1 de setembro de 2013, ambos os dous incluídos, o primeiro Tenente de Alcalde, D. Amador Souto Martínez, me substitúa na totalidade das miñas funcións como Alcalde do Concello de Monfero. Mándao e asínao o Sr. Alcalde-Presidente, D. Benjamín Saladina Orlandi Ortet, en Monfero, o vinte e tres de agosto de dous mil doce, perante min, a Secretaria accidental, D.ª María Vanessa Bouza Martínez, que o certifico. O Alcalde A Secretaria accidental
02/09/2013 | Administración LocalMunicipal
Sada
Servizos Económicos
Aprobación inicial padrón fiscal de entrada de vehículos e reserva vía pública 2013

Mediante o presente anuncio notíficase aos contribuintes que pola da Xunta de goberno celebrada o día 22 de agosto de 2013, acordouse aprobar inicialmente o padrón fiscal da taxa de entrada de vehículos e a reserva de vía pública correspondente ao exercicio 2013, que estará exposto ao público polo prazo de quince días, a contar dende o seguinte ao da publicación deste anuncio no Boletín Oficial da Provincia, para que os interesados poidan examinalo e, de ser o caso, presentar as reclamacións que consideren oportunas perante a Alcaldía, considerándose definitivamente aprobado se durante o período de exposición pública non se presentan reclamacións. O presente anuncio ten carácter de notificación colectiva, ao abeiro do art.109 da vixente Lei xeral tributaria. Sada, 22 de agosto de 2013 O alcalde, Asdo.: ErnestoAnido Varela
02/09/2013 | Administración LocalMunicipal
Arteixo
Secretaría Xeral
Modificación dos prazos de solicitude da convocatoria de subvencións para festas parroquiais en Arteixo durante o ano 2013

O Concello de Arteixo publica a modificación dos prazos de solicitude da convocatoria de subvencións para festas parroquiais en Arteixo durante o ano 2013, aprobados na Xunta de Goberno Local, en sesión ordinaria, do vinte e oito de agosto de dous mil trece. MODIFICACIÓN DOS PRAZOS DE SOLICITUDE DA CONVOCATORIA DE SUBVENCIÓNS PARA FESTAS PARROQUIAIS EN ARTEIXO DURANTE O ANO 2013. Prazo de solicitude Aprobada a modificación do apartado 44 das bases da convocatoria de subvencións para festas parroquiais durante o ano 2013 quedando redactado como segue: as solicitudes deberán presentarse no Rexistro Xeral do Concello de Arteixo e na forma estabelecida no art.38.4 da Lei 30/1992 de réxime xurídico das administracións públicas e do procedemento administrativo común, no prazo máximo de 1 mes a contar da data de celebración da festa para a que se solicita a subvención. Por delegación, Decreto de alcaldía 989/2011 Purificación Zas Rodríguez Concelleira de Deportes, Festas e Xuventude Arteixo, 29 de agosto de 2013
02/09/2013 | Administración LocalMunicipal
Arteixo
Contratación, Bens e Patrimonio
Reforma do campo da festa de Arteixo

a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2013/C003/000023 a) Descrición do obxecto: “REFORMA DO CAMPO DA FESTA DE ARTEIXO” b) Lugar de execución: ARTEIXO c) Prazo de execución: 4 meses a) Contrato non suxeito a regulación armonizada b) Tramitación: ordinaria c) Procedemento: aberto d) Forma: selección da oferta mais ventaxosa con varios criterios. Criterios de adxudicación 574.640,24 € IVE incluído, Provisional: non se esixirá a prestación de garantía provisional. Definitiva: 5% do prezo de adxudicación IVE excluido a) Entidade: Concello de Arteixo b) Enderezo: Alcalde Ramón Dopico, nº 1 c) Localidade e Código Postal: Arteixo - 15.142 d) Teléfono: 981 600 009 e) Telefax: 981 640 667 f) Data límite de obtención de documentos e información: Até o día que se sinale como último para a presentación de ofertas. Clasificación empresarial: Grupo G subgrupo 6 categoría d a) Data límite de presentación: 26 días naturais dende a publicación do anuncio no Boletín Oficial da Provincia da Coruña b) Documentación que cómpre presentar: -Sobre A: Subtitulado “Documentación” para o contrato de REFORMA DO CAMPO DA FESTA DE ARTEIXO -Sobre B: Subtitulado “Referencias Técnicas” para o contrato de REFORMA DO CAMPO DA FESTA DE ARTEIXO - Sobre C. Subtitulado “Oferta económica”para o contrato de REFORMA DO CAMPO DA FESTA DE ARTEIXO c) Lugar de presentación: 1ª.- Entidade: No Rexistro Xeral de Entrada de Documentos do Concello de Arteixo ou por calquera dos medios que se estabelecen no art.38.4 da Lei 4/99 de Modificación da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.2ª.- Enderezo: Praza Alcalde Ramón Dopico, nº 1 3ª.- Localidade e código postal: 15.142 - Arteixo d) Prazo durante o que o licitador terá a obriga de manter a súa oferta: dous meses e) Admisión de variantes: non se admitirán variantes. a) Entidade: Concello de Arteixo b) Enderezo: Praza Alcalde R. Dopico, nº 1 c) Localidade: Arteixo (A Coruña) d) Data: o día que se sinalará no perfil do contratante (www.arteixo.org) O adxudicatario terá a obriga de pagar todos os gastos de publicación de anuncios de licitación e adxudicación que se publiquen nos medios de comunicación ou diarios e boletíns oficiais. O Prego de Condicións Técnicas e Administrativas Particulares aprobouno a Xunta de Goberno Local por acordo adoptado en sesión do 28 de agosto de 2013 Poden obterse copias no lugar sinalado no punto 6. Arteixo 28 de agosto de 2013 O ALCALDE Asdo.: Carlos Calvelo Martínez
02/09/2013 | Administración LocalMunicipal
Arteixo
Urbanismo
Licenza de actividade dun taller mecánico. Expte.03/12 AIA

En cumprimento do disposto no apartado 3º do artigo 8 do Decreto 133/2008, de 12 de xuño, no que se regula a avaliación de incidencia ambiental, sométese a información pública o expediente nº 03/2012AIA que se tramita a instancia de D. SAMUEL JOSEPH LATRECH HEMMING para a concesión de licenza de apertura e funcionamento dunha actividade dedicada a taller mecánico a instalar na Avda. de Fisterra, nº 257, baixo, Arteixo. O prazo será de vinte días, contados a partir do seguinte ao da última publicación deste edicto no Boletín oficial da provincia da Coruña e Diario Oficial de Galicia, o expediente atópase á disposición do público nas oficinas municipais co obxectivo de que quen se considere afectado pola actividade poida examinalo e formular por escrito as alegacións ou reclamacións que estimen oportunas no departamento de urbanismo deste Concello. Arteixo, 20 de agosto de 2013 O ALCALDE P. D. Decreto 989/11 de 21 de xuño Asdo: Alberto Castro Calvete Concelleiro de Urbanismo
02/09/2013 | Administración LocalMunicipal
Arteixo
Secretaría Xeral
Delegación funcións da Alcaldía dende o 29 de agosto ao 2 de setembro (ambos inclusive) de 2013 no 1.º tenente de alcalde, don José María Sánchez Novo

Con data vinte e seis de agosto de dous mil trece, polo Sr. Alcalde-Presidente, D. CARLOS CALVELO MARTÍNEZ, ante min, Secretaria Xeral, dictouse a seguinte Debido a ausencia por parte da Alcaldía-Presidencia dende o 29 de agosto ata o 2 de setembro (ambos inclusive) de dous mil trece, e, de conformidade co establecido nos artigos 21.3 da Lei 7/1985, do 2 de abril, reguladora das bases de réxime local; 61.3 da Lei 5/1997, do 22 de xullo, de réxime local de Galicia e 43, 44, 120 e 121 do Real Decreto 2568/86, do 28 de novembro, polo que se aproba o Regulamento de Organización e Funcionamento das Corporacións Locais PRIMEIRO.- Delegar polos motivos expostos, no Primeiro Teniente de Alcalde do Concello de Arteixo, D. ESTEBAN ENRIQUE MANUEL PAULO AIT ICHOU CAHUCHOLA, a totalidade das funcións da alcaldía a partir dende o 29 de agosto ata o 2 de setembro (ambos inclusive) de 2013. SEGUNDO.- O presente decreto surtirá efectos a partir do día seguinte ao da data sen perxuicio da súa publicación no Boletín Oficial da Provincia, debendo dar conta ao Pleno da Corporación na primeira sesión que se celebre. Así o ordena, manda e asina, o Sr. Alcalde-Presidente, na data anteriormente citada, de todo o cal, eu Secretaria Xeral, dou fe. O ALCALDE-PRESIDENTE, A SECRETARIA XERAL, Asdo.: CARLOS CALVELO MARTÍNEZ Asdo.: MARIA ESTHER ALVAREZ MARTINEZ
02/09/2013 | Administración LocalMunicipal
Sada
Servizos Económicos
Aprobación inicial padrón fiscal taxa mantemento cemiterio municipal 2013

Mediante o presente anuncio notíficase aos contribuintes que pola da Xunta de goberno celebrada o día 22 de agosto de 2013, acordouse aprobar inicialmente o padrón fiscal da taxa de mantemento do cemiterio municipal correspondente ao exercicio 2013, que estará exposto ao público polo prazo de quince días, a contar dende o seguinte ao da publicación deste anuncio no Boletín Oficial da Provincia, para que os interesados poidan examinalo e, de ser o caso, presentar as reclamacións que consideren oportunas perante a Alcaldía, considerándose definitivamente aprobado se durante o período de exposición pública non se presentan reclamacións. O presente anuncio ten carácter de notificación colectiva, ao abeiro do art.109 da vixente Lei xeral tributaria. Sada, 22 de agosto de 2013 O alcalde, Asdo.: Ernesto Anido Varela
02/09/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-42/2013)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-42/2013 2. Obxecto do contrato: Servicio de organización, produción e comunicación do evento Coruña Wapa.3. Tramitación: ordinaria. Procedemento: aberto.4. Orzamento base de licitación: 180.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 26 de agosto de 2013 O ALCALDE, P. D. Concelleiro Delegado de Economía, Facenda e Oficina Presupostaria Roberto Luís Coira Andrade
02/09/2013 | Administración LocalMunicipal
Sada
Servizos Económicos
Notificación de período de cobranza dos padróns fiscais de servizo de mantemento de cemiterio municipal e do padrón fiscal de entrada de vehículos e reserva vía pública ano 2013

Faise saber que a cobranza, en periodo voluntario, das taxas obxeto deste anuncio, terán lugar dende o día 10 de OUTUBRO de 2013 ata o 10 de NOVEMBRO de 2013, ambos inclusive. O cobro efectuarse nalgunha das seguintes modalides: A) O sistema de domiciliación bancaria, segundo os datos facilitados polos suxetos pasivos que obran nesta Administración. B) Presentando o recibo correspondente, poderán efectuar o pago da deuda tributaria na entidade colaboradora que a continuación se relaciona, e que tamén se indica nos recibos, nos seus días e horas habituais de atención ó público: -”NovaGalicia Banco” Transcurrido o prazo sinalado, e segundo o disposto no artigo 161 da Lei 58/2003, do 17 de decembro, iniciarase o periodo executivo si non se satisfacera a deuda tributaria co pago voluntario. O inicio do periodo executivo determinará o devengo dos recargos establecidos no artigo 28 da Lei 58/2003. Os contribuintes que non reciban no domicilio de notificación os instrumentos de ingreso, ou en caso de perda dos mesmos, poderán solicitalos no rexistro xeral do edificio administrativo sito na Avda. Da Mariña 25, e efectuar o pago, posto que a non recepción do recibo non exonera da obligación do pago e non impide a vía da apremio. O que se fai público para xeral conocemento. Sada a 22 de agosto de 2013 O alcalde, Asdo.- Ernesto Anido Varela
12/09/2013 | Administración LocalMunicipal
Santiago de Compostela
Urbanismo
Anuncio de información pública LAP/284/2013

D/Dª ANA ISABEL TACON CALVELO solicitou licenza de APERTURA DE CAFETERIA en Rúa ALFREDO VICENTI (DE) 2, 000 SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/284/2013 pode consultarse no Negociado de Aperturas deste Concello. Santiago de Compostela, 03 de setembro de 2013 A Concelleira delegada da Área de Desenvolvemento Urbano e Sostible Asdo: María Pardo Valdés
12/09/2013 | Administración LocalMunicipal
Abegondo
Anuncio de toma de posesión de persoal laboral fixo

ANUNCIO Por resolución da Alcaldía con data 03/09/2013 e unha vez concluído o proceso de selección de persoal laboral fixo para o acceso a prazas vacantes da oferta de emprego público do Concello de Abegondo do ano 2010 en procedemento de consolidación de emprego, polo procedemento de concurso oposición para o posto de auxiliar de información aprobadas en data 18 de xuño de 2012, efectuouse o nomeamento de: Posto: auxiliar de información. O persoal nomeado deberá tomar posesión ou incorporarse no prazo de tres días, a contar desde o día seguinte a aquel en que se lles notifique o nomeamento. RECURSOS.–Contra a presente resolución, que pon fin á vía administrativa, pódese interpoñer alternativamente ou recurso de reposición potestativo, no prazo dun mes, a contar desde o día seguinte á publicación do presente anuncio, ante o Alcalde deste Concello de Abegondo de conformidade cos artigos 116 e 117 de Lei 30/1992, do 26 de novembro, de réxime xurídico das administracións públicas e do procedemento administrativo común, ou recurso contencioso-administrativo, ante o Xulgado do Contencioso-Administrativo de A Coruña ou, á súa elección, que corresponda ao seu domicilio, se este radica en noutra localidade, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da xurisdición contencioso-administrativa. Se se optase por interpoñer o recurso de reposición potestativo, non poderá interpoñer recurso contencioso-administrativo ata que aquel sexa resolto expresamente ou se producise a súa desestimación por silencio. Todo elo sen prexuízo de que poida exercitar calquera outro recurso que estime pertinente. Abegondo, a 4 de setembro de 2013. O alcalde-presidente Asdo.: José Antonio Santiso Miramontes
12/09/2013 | Administración LocalMunicipal
Paderne
Prezo público do servizo de axuda no fogar

EDICTO Na Xunta de Goberno deste Concello celebrada o día trinta de xullo de dous mil trece adoptouse, entre outros, o seguinte acordo: 3.–FIXACIÓN PREZO PÚBLICO AXUDA NO FOGAR. Vista a Ordenanza reguladora do prezo público do servizo de axuda no fogar do Concello de Paderne, publicada no BOP da Coruña o 24 de agosto de 2013, polo cal se establece o prezo público de 7.70 para os días laborais, Considerando o disposto no artigo 5 da mesma norma, polo cal establece a súa actualización ao abeiro do IPC, e que de xaneiro de 2010 a decembro de 2010 foi do 4%, aplicándose este incremento para o exericio 2011, quedando en 8,01 €, e manténdose este prezo para futuros exercicios, Resultando que este é o prezo que vense aplicando, A Xunta de Goberno Local acorda por unanimidade aprobar o prezo público para o servizo de axuda no fogar, para o vixente exercicio, de 8,01 € para os días laborais. Paderne, 5 de setembro de 2013. O ALCALDE-PRESIDENTE ASDO.: CÉSAR LONGO QUEIJO
12/09/2013 | Administración LocalMunicipal
Santiago de Compostela
Urbanismo
Anuncio de información pública LAP/282/2013

VILALUA FEIRA SL solicitou licenza de apertura para bar-restaurante en AVDA CAMIÑO FRANCES (DO), CENTRO COMERCIAL AS CANCELAS LOCAL 2.25-2.26 - SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/282/2013 pode consultarse no Negociado de Aperturas deste Concello. Santiago de Compostela, 03 de setembro de 2013 A Concelleira delegada da Área de Desenvolvemento Urbano e Sostible Asdo: María Pardo Valdés
12/09/2013 | Administración LocalMunicipal
Outes
Anuncio de regulamento da administración electrónica

ANUNCIO En cumprimento do artigo 49 da Lei 7/1985, do 2 de abril, reguladora das bases de réxime local, o Concello de Outes anuncia a exposición ao público do Regulamento municipal de administración electrónica, que aprobou inicialmente o Pleno da Corporación na sesión ordinaria do 29 de agosto de 2013. O antedito Regulamento exponse ao público por un prazo de trinta días soltos, contados des que se publique este anuncio no Boletín Oficial da Provincia coa finalidade de que as persoas e as entidades interesadas poidan presentar as suxestións e reclamacións que xulguen oportunas. De non habelas, entenderase aprobado definitivamente. O texto da norma está a dispor do público na páxina dixital da Corporación www.outes.es.Outes, 4 de setembro de 2013. O alcalde Carlos E. López Crespo